Babatjie hou verkeer op | Maroela Media
Babatjie hou verkeer op
Spitsverkeer by die Buccleuch-wisselaar in Johannesburg is gewoonlik 'n nagmerrie, veral as daar 'n ongeluk plaasvind. Die verkeer in die omgewing is egter Donderdagoggend vir 'n ander rede vertraag… 'n pienkvoetjie wat besluit het dit is tyd om die wêreld in te kom.
Emer-G-Med, 'n privaat mediese nooddiens, het Donderdag omstreeks 7:30 op Twitter geskryf hulle staan 'n vrou op dié besige snelweg by wat in kraam gegaan het. Hulle het haar behandel en in hul ambulans na 'n nabygeleë hospitaal geneem. Hulle het die mamma teen omstreeks 08:00 veilig by die hospitaal gehad. Sy het toe nog nie geboorte gegee nie.
Die diens het op Twitter geskryf: "Alles gaan goed met die mamma, nog geen babatjie nie, haar toestand word gemonitor." Die babatjie is reeds deur Twitter-volgelinge as Baba Buccleuch gedoop.
Maroela Media is in verbinding met Emer-G-Med, en meer inligting volg binnekort.
baba Buccleuch Johannesburg verkeer
Lesotho-moordenaar in SA opgespoor
Twee keer lewenslank vir man wat kinders verkrag
die baba is dan nie eens gebore nie, maar hou die verkeer op, verstaan nie, as die mamma in n kar was kon hul hospitaal toe ry, hoekom is verkeer opgehou, en kon die voertuig waarin sy was voor sy in ambulans gehelp is dan nie maar op n kant in die noodbaan bv gestop het nie?